Peters Podhradskis
Peters Podhradskis (slovāku: Peter Podhradský; dzimis 1979. gada 10. decembrī Bratislavā) ir bijušais slovāku hokejists, aizsargs, Slovākijas hokeja izlases dalībnieks. Karjeras lielāko daļu aizvadījis Eiropas vadošajās līgās, tostarp septiņas sezonas spēlējot Kontinentālajā hokeja līgā. Kļuvis par divkārtēju Slovākijas čempionu. Izlases sastāvā izcīnījis 2000. gada pasaules čempionāta sudraba medaļas.